Sudah seminggu berlalu sejak Bernie Madoff serah diri kepada FBI.
Nama lelaki ini amat baik.
- Penggerak pasaran terbesar. - Jika tak percaya dia…
- Pengasas NASDAQ. - …siapa anda percaya?
Bagaimana dia boleh berjaya?
Ia nampak hampir mustahil. Tentu ada orang lain terlibat.
Adakah mereka tahu?
- Persoalan itu lebih besar. - Ya.
PASTIKAN IA SELAMAT
Salah satu perkara unik tentang siasatan Madoff
ialah ia bermula dengan pengakuan dan penangkapan,
tapi kami perlu menyiasat lebih lagi.
Jadi, ketika kami buat siasatan,
kami pergi ke tingkat 17
dan kami kata…
"Biar betul."
JABATAN KEADILAN
Kami seperti kembali ke masa lampau.
Rupanya seperti pertengahan tahun 1980-an.
Ada komputer lama yang besar.
Ada kertas berkajang-kajang di mana-mana.
Ada banyak kabinet fail dan kotak.
Ada faks yang meminta penebusan.
Ada dokumen di merata-rata tempat.
Sangat bersepah,
jauh berbeza dengan tingkat 19 yang sangat bersih.
Saya selalu teringat akan pencetak matriks bintik itu.
Dia ada kertas sekolah lama yang perlu dikoyakkan bahagian tepinya.
Jika kita melabur dengan firma pembrokeran besar,
tiada sesiapa dapat penyata pencetak matriks bintik.
Pada satu meja, saya jumpa timbunan kad indeks lima kali lapan inci
bertulis tangan yang menggambarkan aktiviti tunai.
Pengeluaran, deposit, baki akhir.
Pada baki akhir,
saya nampak empat juta setengah dan saya fikir, "Itu jumlah yang besar."
Apabila saya lihat betul-betul, sebenarnya empat bilion setengah.
Ketika itulah saya sedar
ini bukan jenayah kolar putih biasa.
Saya mula bekerja dengan Madoff pada tahun 1992 dalam operasi komputer.
Semasa saya menghadiri temu duga di pejabat,
semua perbincangan nampak bagus
dan gaji yang mereka tawarkan amat memuaskan hati saya.
Dua kali ganda gaji yang saya terima di Federal Express
dan saya tak bekerja dalam hujan.
Saya bekerja di bangunan yang cantik
dan saya sangat teruja,
tapi saya sangat gementar kerana ia sesuatu yang
saya tak biasa buat.
Semasa bermula, saya bekerja di tingkat 19.
Semuanya di tingkat 19 pada masa itu.
Tingkat 19 cantik.
Semuanya kaca, hiasan hitam dan perak.
Kemudian kami berpindah ke tingkat 17.
Tingkat 17 berbeza sama sekali.
Ketika awak mula jalankan
khidmat nasihat pelaburan palsu itu,
awak pindahkan orang yang terlibat ke tingkat lain?
Betul. Kami pindahkan bahagian nasihat ke tingkat 17.
Itu pada tahun 1990-an.
Saya bekerja malam, jadi saya nampak perkara kotor yang sedang berlaku.
Saya nampak perkara yang agak mencurigakan.
Ada kawasan yang dipanggil sangkar.
Sangkar tempat semuanya berlaku.
Jika masuk, ada enam pek bir di sana
dan boleh merokok di dalam.
Orang masuk dalam keadaan mabuk dan membawa perempuan simpanan.
Ada lelaki menghisap ganja dan macam-macam lagi.
Saya fikir itu sangat gila dan saya kata, "Wah."
Saya sangat naif dengan banyak perkara ini kerana
ada pekerja penting syarikat yang bekerja di sana
seperti Bernie Madoff dan Frank.
Bahagian nasihat pelaburan
atau tingkat 17, seperti yang dirujuk,
diawasi oleh Frank DiPascali.
Dia melakukan segalanya di tingkat itu.
Bolehkah kita katakan Frank bertanggungjawab di tingkat 17?
Ya. Dia sangat berbakat dalam membantu membina sistem.
Dia buat segalanya.
Frank DiPascali orang yang diharap untuk mengurus wang
atau menyelesaikan masalah yang timbul.
Dia memang bijak, banyak makan garam dalam kehidupan.
Jika Frank seorang samseng, dialah yang beritahu siapa perlu dibunuh.
Frank orang Itali, dia berasal dari Queens.
Saya orang Itali, dari Brooklyn.
Saya tak seperti dia.
Sepatutnya sama.
Namun, kami berbeza.
Saya ingat saya dengar Frank bekerja di stesen minyak
sebelum bekerja di Madoff dan dia tak habis belajar di universiti.
Jika mahu lantik orang untuk menguruskan khidmat nasihat pelaburan,
orangnya haruslah berpendidikan.
Saya tak pernah faham.
Jelas sekali Bernie sangat menghormati Frank.
Bagi Frank, ini peluang untuk dapatkan lebih wang daripada yang dia bayangkan
dan menjalani gaya hidup yang dia mahu.
Saya tak tahu yang budak dari Howard Beach mungkin ada kapal layar seperti dia,
dan rumah di Jersey seperti yang dia miliki,
tiada kerja lain selain bekerja untuk Bernie Madoff.
Kemudian, Annette Bongiorno.
Annette… Saya tak tahu apa dia buat.
Saya tahu dia pekerja penting dan wanita yang bergaya.
Dia berpakaian cantik.
Annette terima bayaran lumayan.
Saya tahu dia pernah ada laci kecil dengan wang tunai.
Dia akan kata, "Pergi ke laci dan ambil wang.
Pesan makan malam untuk awak dan dia."
Dia ada banyak wang di dalam laci itu.
Annette ialah wanita kelas buruh dari Queens dan tak berpendidikan tinggi.
Ramai orang yang berada di tingkat 17,
Bernie ambil mereka bekerja sejak muda dan menawan.
Jadi, mereka sangat setia,
menghormati dia dan buat apa-apa yang dia minta.
Annette menyembah Bernie.
Saya rasa dia sanggup menyelamatkan Bernie daripada tembakan.
Dia ada pasukan di tingkat 17 yang dikawal
dan Bernie sangat bergantung pada dia,
terutamanya dengan klien terbesar.
Mari cakap tentang Annette. Itu Annette Bongiorno?
Ya.
Apa tanggungjawab Annette setiap hari?
Dia uruskan…
klien besar.
Berapa lama Cik Bongiorno bekerja untuk awak?
Mungkin 30 tahun.
Tak kira apa yang Bernie buat,
Bernie akan tetap berbual dengan dia.
Saya fikir ketika itu, "Bernie betul-betul jaga dia."
Dia sangat setia dengan pekerja lama.
Selalu pergi ke Palm Beach.
Dia selalu beli kereta baharu.
Dia hidup mewah. Kami terfikir pada masa itu,
dia hanya setiausaha dan kerani dari Queens.
Nasihat pelaburan di tingkat 17 sentiasa sibuk.
Sentiasa ada surat keluar.
Aktiviti di situ tak pernah berhenti.
Ia dibahagikan kepada dua ruang.
Annette di satu sisi, Frank di sisi lain
dengan pekerja komputer, Jerry O'Hara dan George Perez.
Penyelia saya ialah Jerry O'Hara.
Ya, dia menyelia kerja saya.
Sebagai pengendali komputer, saya perlu cetak
penyata untuk saham atau sekuriti tertentu,
tapi pencetak itu perlahan.
Ia sangat perlahan, pencetak matriks bintik.
Pada hari biasa di tingkat 17,
saya akan cetak 700 penyata pada waktu malam.
Jika ada masalah cetakan, saya telefon dan mereka akan selesaikan.
Mereka takkan kata, "Tunggu pagi."
Mereka pasti mahu selesaikannya.
Jika kertas itu comot atau tak betul, mereka akan cetak semula
dan kami hantar kepada klien yang berbeza.
Mereka sangat tegas dalam menjalankan operasi.
Saya memilih untuk tak menonjolkan diri kerana
saya tak mahu terlibat dalam kes itu.
Saya tahu Madoff buat perkara yang tak baik kepada orang
dan saya kasihan akan mereka.
Mereka baik kepada saya
dan saya tak boleh mengata mereka.
Penipuan Bernie Madoff bukan penipuan yang rumit.
Ia melibatkan mengambil wang orang,
katakan yang dia akan melabur, tapi dia tak buat.
Jadi, untuk meneruskan Ponzi dan melakukan penipuan ini,
dia ada pekerja yang membantu
mencipta pelaburan palsu di bahagian nasihat pelaburan.
Mencipta urus niaga rekaan adalah mudah
jika tahu saham yang dilaburkan semalam.
Seperti pergi ke perlumbaan kuda dan bertaruh perlumbaan kuda semalam.
Operasi menaip tanpa berfikir.
Orang duduk dan menaip maklumat lama
ke dalam komputer untuk buat ia nampak seperti mereka beli Amazon sebulan lalu,
jual semalam dan dapat keuntungan.
George Perez dan Jerry O'Hara ada program komputer
yang mengambil maklumat daripada pelaburan palsu
dan masukkan ke dalam penyata pelanggan.
Apabila pelanggan terima, ia nampak benar.
Kerumitannya ialah bilangan klien pada tahun 1990-an dan 2000-an.
Hampir 5,000 klien.
Seperti kilang kertas.
Ia proses iteratif memasukkan pelaburan palsu,
melihat keuntungan,
mencincang penyata itu,
memasukkan urus niaga baharu dengan harga berbeza
untuk menampakkan pulangan tinggi
dan kemudian hantar penyata kepada pelanggan.
En. Madoff tak pernah beri akses elektronik
untuk orang akses penyata akaun mereka.
Dia tak mahu orang ada akses elektronik agar semuanya tak diketahui.
Tingkat 17 betul-betul beroperasi seperti operasi judi
dan seseorang perlu jejak semua wang masuk dan keluar.
Jodi Crupi ialah salah seorang pekerja tak berkaliber
yang Bernie bawa masuk ke dalam skim ini.
Tugas dia sehingga selesai ialah menguruskan "pad Jodi".
Ia sebenarnya penyelarasan yang dilakukan setiap hari
pada aliran tunai akaun bank JP Morgan,
dikenali sebagai akaun 703
yang mewakili tiga angka terakhir nombor akaun.
Kita kini tahu itulah akaun Ponzi.
Pada setiap penghujung hari, ia akan dihantar kepada Bernie
supaya Bernie tahu aliran tunai.
Ini penting bagi En. Madoff,
Apabila mengendalikan Ponzi, kita perlu tahu jumlah wang yang ada
bagi memastikan wang cukup untuk memenuhi permintaan pengeluaran.
Itulah sebab tingkat 17 penting buat Bernie Madoff.
Mengawal beberapa orang yang boleh berahsia untuk masa yang lama,
begitulah cara menipu selama empat dekad atau lebih lama.
Khidmat nasihat pelaburan di tingkat 17,
hanya pekerja yang bertugas di situ ada akses.
Saya ada kunci kad sebab perlu berulang-alik menemui Bernie.
Ketika saya turun, tiada sesiapa minta tunggu.
Tiada sesiapa mahu berbual.
Tingkat 17 ialah enigma sebenar.
Orang yang saya kenal di tingkat perdagangan,
kami tak tahu apa yang dilakukan di bawah sana.
Kami tak cakap tentang perdagangan
dan mereka juga tak cakap tentang apa mereka buat.
Madoff ialah firma yang dikuasai keluarga, jadi Bernie ialah individu terpenting.
Keluarga dia menjawat semua jawatan penting di tingkat 19.
Abangnya, Peter, pegawai pematuhan.
Bernie beri anaknya yang masih muda, Mark dan Andy, banyak tanggungjawab.
Mereka urus tingkat 17.
Anak-anaknya bekerja di firma sejak mereka tamat belajar.
Mereka anak Madoff, kami perlu dengar cakap mereka.
Saya pedagang yang lebih baik daripada Mark,
tapi saya tak dapat kalahkan dia sebab dia Mark Madoff.
Andy bergurau dengan saya, dia kata, "Ini pusat nepotisme."
Mark dan Andy rasa mereka perlu faham seluruh perniagaan
termasuk perkara yang Bernie buat di tingkat 17
dengan khidmat nasihat pelaburan, tapi Bernie tak beritahu mereka.
Ada had yang Bernie wujudkan
yang memisahkan mereka daripada kerja dia di tingkat 17.
Setahu saya, Mark dan Andy tak dibenarkan berada di tingkat 17
dan mereka tak senang hati.
Saya ingat betapa peliknya
kerana dia lebih berminat untuk membawa Frank
berbanding anaknya sendiri.
Bernie beritahu mereka,
"Ayah buat kerja ayah. Kamu buat kerja kamu."
Anak sendiri pun tak boleh mempersoalkan dia.
Sejak lewat 1800-an,
tanda kejayaan sebenar di Wall Street dan dunia kewangan di New York,
ialah dapat bermain golf sepanjang musim sejuk.
Pergi ke tempat yang hangat dan cerah
untuk lari dari New York yang bersalji.
Bernie dan Ruth sangat berminat dengan Palm Beach,
yang merupakan salah satu enklaf paling eksklusif
di sepanjang pantai timur Florida.
Mereka beli rumah di sana
dan mula menyertai kehidupan sosial bermusim di Palm Beach.
Bernie dan Ruth diterima sebagai ahli Kelab Palm Beach.
Kelab Palm Beach, tak seperti beberapa kelab yang dah lama ditubuhkan,
terbuka kepada Yahudi dan bukan Yahudi.
Kebanyakan keluarga Yahudi datang ke sana untuk keahlian kelab mereka.
Saya ada ramai jemaah yang jadi ahli Kelab Palm Beach.
Saya ke Amerika selepas jadi penentang atau juga dipanggil refusenik.
Saya berasal dari Kesatuan Soviet lama.
Apabila saya mohon jawatan sebagai rabai Biara Emanu-El,
mereka kata, "Rabai, awak ada tuksedo?"
Saya kata, "Saya pernah sewa tuksedo beberapa kali dalam hidup saya."
Mereka kata "Tak, awak perlu paling kurang sepasang,
sebab awak akan pergi ke banyak majlis meraih dana."
Disebabkan Palm Beach salah satu tempat utama pengumpulan dana di dunia,
termasuk perkumpulan Yahudi.
Yang saya faham,
untuk sertai kelab itu, kita perlu tunjukkan sumbangan amal
selain 300,000 dolar yang kita tak akan pernah nampak.
Hanya untuk menyertai dan tunjuk, "Saya percaya kelab ini."
Jadi, kutipan dana bahagian penting dalam kehidupan di Palm Beach
dan itu sebabnya dia di sini.
Itu soalan yang menarik. Kenapa Bernie Madoff pilih Palm Beach?
Dia tak pergi ke Silicon Valley.
Dia tak pergi ke Bedford, New York atau Scarsdale.
Di Palm Beach, hanya ada satu kelab yang menerima orang Yahudi
dan di sinilah Madoff dapat tahu
bahawa inilah cara mudah untuk dia mendapatkan pelabur baharu.
Dia jadikannya sangat eksklusif.
Seingat saya, orang kata, "Mustahil dapat masuk."
Ada orang akan kata, "Saya nak labur sejuta dolar."
Dia kata, "Tak."
Dia akan menolak orang.
Dia cipta rasa keseronokan.
Orang perlu mencuba melalui kenalan demi kenalan.
Mungkin dia akan terima wang anda.
Jika dia terima lima juta dolar pun dah cukup baik.
Dia bijak.
Awak aktif memancing pelanggan baharu nasihat pelaburan?
Tidak.
Kenapa tidak?
Firma kami berada pada tahap kami selalu menolak pelabur.
Kami tak pernah menarik wang baharu yang masuk.
Malah ada ketika kami cuba pulangkan wang,
tapi klien kami menolak.
Ayah saya melabur semua wangnya dengan Bernie Madoff.
Dia sangat kagum akan Bernie Madoff.
Sangat kagum.
Impian orang Yahudi seperti ayah saya
ialah mencari wang, melabur dan menikmati pulangannya.
Asalnya, hanya saya, ayah saya, ibu saya dan kakak saya
melaburkan sejumlah wang, dapat pulangan pada suku seterusnya.
Ayah saya kata, "Okey, mari laburkan lagi wang."
Kemudian, kami ajak abang ipar dan isteri saya.
Pada tahun 2008,
anak dan anak saudara saya terlibat serta beberapa orang anak mereka.
Ini kebanggaan dan kebahagiaan ayah saya.
Ia warisan untuk dia berikan kepada keluarganya
dan dia sangat bangga.
Ayah saya ada banyak penyata
daripada syarikat Bernie Madoff
dan dia kata, "Tengok, banyak keuntungan awak."
Dia kata, "Lelaki ini sangat bijak."
Saya kata, "Ayah, saya tak faham.
Kenapa orang lain dapat lapan peratus, tujuh peratus,
tapi ayah dapat 15 peratus?"
Biasalah jawapan dia,
"Kamu janganlah risau."
Kebanyakan prosedur dan kaedahnya buat saya rasa pelik.
Sewaktu dia membeli saham di beberapa syarikat,
kami takkan dapat pengesahan hingga dua, tiga minggu.
Kami tak persoalkan, tapi kami tak terima pada waktu yang sepatutnya.
Berkomunikasi dengan mereka juga sangat sukar.
Pada dasarnya, salah satu peraturan yang kami pelajari awalnya ialah
dia seperti pelakon Nazi Sup.
Maaf, saya rasa awak lupa roti saya.
- Awak nak roti? - Ya.
Tiga dolar.
- Apa? - Tiada sup untuk awak.
"Jika banyak soal, tiada sup.
Saya akan pulangkan cek awak." Begitulah.
Pelanggan takkan hubungi saya untuk berbincang tentang penyata.
Itu bukan sesuatu yang saya akan bincang dengan pelanggan.
Jika mereka hubungi saya, "Saya nak wang saya balik,"
saya akan kata, "Kalau awak paksa saya jual, saya akan jual.
Saya pulang wang awak, jangan kembali."
Orang kata, "Tak mengapa.
Buatlah apa-apa saja. Teruskan."
Jadi, mereka percaya kepada sesuatu yang ada rekod.
Mereka dah beroperasi selama 20 tahun.
Jadi, apa yang perlu diragui?
Adakah orang lebih percaya dia kerana dia Yahudi?
Ya. Mungkin ada unsur, "Dia salah seorang daripada kita.
Dia ahli yang menyumbang kepada masyarakat, kepada komuniti."
Namun, kita perlu tahu sejarah Yahudi.
Orang Yahudi tak dialu-alukan di kebanyakan tempat di bumi,
terutamanya di Palm Beach.
Selama bertahun-tahun,
mustahil untuk beli rumah dan masuk ke mana-mana kelab,
atau hotel terkenal hingga tahun 1965 seingat saya.
Ada papan tanda, "Yahudi tak dibenarkan, anjing tak dibenarkan."
Bukan soal keagamaan, tapi sosial
yang mengajar masyarakat Yahudi untuk membina tembok di sekeliling mereka.
Mereka tak menentang orang lain,
mereka tak percaya akan dilayan dengan adil.
Mereka percaya Bernie kerana semua yang mereka kenal percaya Bernie.
Mereka tak rasa salah seorang daripada mereka akan menipu mereka.
Saya ingat ada satu masa penyambut tetamu hubungi saya.
Dia kata, "Awak takkan percaya." Beberapa wanita tua datang
dan mereka nak jumpa Bernie. Bernie keluar
dan kata, "Macam jumpa bintang filem."
Sesetengah orang tua ini sangat comel.
Dia mungkin ibarat…
Anak Yahudi mereka.
Dia menjaga mereka, melabur wang mereka.
Mereka mengagumi dia.
Saya pun sama.
Ada orang yang kaya
dan ada yang tak. Itu simpanan hidup mereka,
tapi bukan orang Yahudi saja, malah semua orang.
Pada masa itu, khidmat nasihat pelaburan Bernie berkembang
dari mulut ke mulut, membesar dan terus maju.
Jadi, Bernie mendapatkan nama orang-orang terkenal,
bergerak dalam kelompok yang lebih bererti.
Itu membolehkan dia memanfaatkan dunia dana lindung nilai.
Nama asal dana lindung nilai ialah "dana terlindung".
Dana yang nilainya dilindungi ialah dana yang tak dilaburkan ketika harga tinggi.
Ia berisiko dalam pasaran jika harga turun.
Jadi, anda dah melindungi pertaruhan.
Dana lindung nilai sudah lama wujud,
tapi pada tahun 1980-an dan masuk tahun 1990-an,
berlaku perubahan kepada pelabur runcit.
Inilah saat permulaan Silicon Valley mula kelihatan sangat menarik,
apabila pengurus dana bersama profesional kata,
"Saya boleh untung banyak dengan dana lindung nilai."
Namun, apabila menjadi lebih popular,
setiap Tom, Dick dan Harry putuskan boleh jadi pengurus dana lindung nilai.
Strategi asal dan klasik yang sepatutnya melindungi pertaruhan
tak lagi wujud.
Mereka cuma kumpul wang
dan melabur dengan orang seperti Bernie Madoff.
Jeffrey Tucker, bekas pengatur SEC,
dan Walter Noel,
aristokrat pelajar sekolah persediaan klasik di Wall Street,
bekerjasama membentuk Fairfield Greenwich, dana lindung nilai.
Ayah mentua Jeffrey Tucker kenal Madoff
dan dia yang memperkenalkan.
Jadi, Walter Noel dan Jeffrey Tucker melawat Bernie
dan orang kanan Bernie, Frank DiPascali.
Madoff terangkan strategi penukaran langkah terbahagi kepada mereka.
Namun, di Wall Street, ia dipanggil spread bul.
Strategi yang digunakan untuk memanfaatkan pasaran bul,
tapi dengan meletakkan pesanan renti
supaya kerugiannya tak terlalu banyak.
Itulah yang Bernie mula perkenalkan.
Bernie sengaja menjadikannya nampak rumit,
tapi ia nampaknya memenuhi kemahuan mereka daripada Bernie,
pulangan yang konsisten.
Namun, apa yang benar-benar menarik bagi mereka
ialah sesuatu yang tak pernah dilihat dalam pengembangan dana lindung nilai,
struktur yuran yang menggiurkan.
Peraturannya ialah dua dan 20.
Pengurus, iaitu Fairfield Greenwich,
akan dapat dua peratus daripada semua aset yang dilaburkan.
Itu yuran tahunan mereka untuk menguruskan wang anda.
Mereka juga dapat 20 peratus keuntungan yang mereka dapatkan untuk anda.
Dalam dunia biasa dengan pengurus wang biasa,
Walter Noel dan Jeffrey Tucker perlu bahagikan bayaran,
bayaran yang mereka kumpul daripada pelabur mereka dengan Madoff.
Namun, Madoff tak memerlukannya.
Madoff benarkan mereka ambil semua bayaran
tanpa membayar apa-apa kecuali komisen
urus niaga yang dia dapatkan untuk mereka.
Menyatakannya sebagai luar biasa adalah tak mencukupi.
Itu tak pernah berlaku.
Itu tawaran paling menarik
bagi pengurus dana lindung nilai di planet ini.
Untuk beri penghormatan, Jeffrey Tucker bertanya soalan.
Dia seorang yang wajar.
Namun, ketika itu, Bernie guna strategi yang beri manfaat selama ini kepada dia…
"Jika awak ada banyak soalan, awak patut ambil balik wang awak.
Saya tiada masa untuk semua ini."
Jadi, Fairfield Greenwich memutuskan untuk melabur dengan Bernie Madoff.
Fairfield Greenwich ialah klien dana lindung nilai besar pertama Bernie.
Saya bekerja untuk pengasas Kumpulan Greenfield Green, Walter Noel
dari tahun 1987 hingga tahun 1998.
Saya rasa Walter Noel dan keluarganya banyak berpura-pura.
Semasa Walter bermula,
dia berpura-pura kaya kerana mahu berada dalam golongan masyarakat atasan.
Saya dengar dia kerap memperbaharui gadai janji.
Dia akan sewakan rumah untuk membiayai perbelanjaan percutian di Eropah.
Dia memotong rumput laman sendiri.
Ibu mentuanya membantu dengan memberi isterinya wang setiap bulan.
Namun, Walter pandai menjual dirinya.
Dia menjalani gaya hidup aspirasi.
Jadi, dia pastikan dia berada di kelab yang betul dan suka berkelompok
sering sering mencari kenalan baharu.
Saya fikir, "Okey, itu tak berbahaya, jadi apa salahnya?"
Kemudian Bernie Madoff muncul
dan ketika itulah segalanya berlaku.
Seperti menemui angsa yang bertelur emas.
Syarikat mula menerima wang dengan cepat dan banyak.
Dia berhenti memotong rumput sendiri dan menyewakan rumah.
Bernie mendapat wang yang banyak daripada dunia dana lindung nilai.
Sebahagian daripadanya kerana struktur aneh dan mengagumkan
keluarga Walter Noel.
Dia ada lima anak perempuan yang cantik.
Setiap daripada mereka berkahwin dengan aristokrasi kaya
dari merata ceruk dunia.
Seorang berkahwin dengan waris Amerika Latin,
seorang lagi berkahwin dengan pelabur Swiss
yang ada pertalian kuat di Amerika Latin dan Timur Tengah.
Jadi, dengan Fairfield Greenwich dan semua menantu ini,
Bernie mendapat kredibiliti global serta-merta
dan akses kepada tunai global.
Saya ambil masa yang lama untuk memahami
keistimewaan pelaburan Bernie Madoff.
Kemudian, salah seorang klien Walter mahu lihat saham dalam portfolio itu.
Jadi, dia beri saya tujuh muka surat
yang dicetak pada pencetak matriks bintik,
pada kertas nipis dan dakwat tak berkualiti.
Lalu saya terfikir, "Teruknya operasi mereka."
Nampak seperti dia sedang bekerja di bawah tanah
dengan dinding blok rentung.
Penyata tak sepatutnya kelihatan begini kerana setiap penyata daripada bank,
pembrokeran, kesatuan kredit,
dicetak pada kertas premium dan ada logo berwarna yang cantik dan besar,
Cetakannya halus dan ada nombor telefon untuk dihubungi
jika ada masalah atau jika sesiapa ada soalan.
Penyata Bernie Madoff tiada semua itu.
Dana lindung nilai penting untuk skim Ponzi Madoff
kerana ia cara untuk menyalurkan wang.
Jadi, dana lindung nilai itu ialah dana penghantar,
yang mengutip wang daripada pelabur lain
dan mereka melaburkan wang itu bagi pihak pelabur lain dengan Madoff.
Jadi, persoalannya, berapa banyak dana penghantar yang terlibat
atau sama ada mereka membiarkan,
buat tak endah dan kata,
"Selagi saya dapat pulangan, saya takkan tanya apa-apa."
Namun, kita perlu persoalkan,
apa yang ada dalam minda mereka ketika melabur dengan Bernie Madoff?
En. Madoff berjanji kepada klien individu yang lebih besar,
kadar pulangan lebih tinggi.
Senang kata, empat klien besar itu.
Awak ada perjanjian dengan Norman Levy, Carl Shapiro…
Betul.
- Jeffry Picower? - Ya.
Juga Stanley Chais?
Betul. Saya ada hubungan istimewa dengan empat klien besar itu, okey?
Picower agak berbeza.
Saya tanya Madoff jika dia rasa ada dalam kalangan pelabur besarnya
tahu tentang perbuatan dia.
Nama yang dia sebut ialah Picower.
Dia kata, "Saya rasa dia tahu.
Kami tak pernah membincangkannya. Tak pernah bersemuka."
ORANG PALING KAYA ANTARA YANG KAYA
Jeffry Picower ialah klien lama Madoff
sejak 30 tahun lalu.
Dia seorang peguam dan akauntan,
yang memulakan kerjaya dengan menjual perlindungan cukai.
Picower ialah orang yang misteri.
Dia melabur lebih daripada 600 juta dolar dengan Madoff
dan antara tahun 1998 dan 2003, Picower mula mengeluarkan wangnya.
Jumlah wang yang dia keluarkan itu sangat banyak.
Ratusan juta dolar pada satu masa.
Satu bilion dolar dalam setahun.
Tentu sukar untuk Bernie hadapi perkara itu.
Dia perlu kumpul wang untuk pengeluaran Picower. Malah,
pada satu ketika, hampir semua wang Fairfield Greenwich, dana penghantar,
diberikan kepada Bernie,
Bernie perlu berikan kepada Jeffry Picower.
Jika kita lihat sepanjang hubungan mereka,
Picower mendapat tujuh bilion dolar daripada khidmat nasihat pelaburan Bernie.
Namun, Bernie bergantung sepenuhnya pada Picower
kerana walaupun Picower ambil berbilion-bilion dolar,
dia juga melaburkan wang dalam masa yang singkat
ketika Ponzi itu diancam oleh kekurangan tunai berkala
dan menyelamatkan Madoff ketika dia kesusahan.
Hasilnya, Picower mempunyai kuasa untuk memeras Bernie.
Dia penyelamat Bernie
dan dia juga musuh Bernie yang berbahaya
kerana Bernie yang suka mengawal
telah membenarkan seseorang mengawalnya.
Contohnya, sementara Picower mendapat keuntungan sebenar daripada perniagaannya,
dia akan menyatakan kerugian palsu kepada Annette Bongiorno
dan kata, "Saya perlu kerugian.
Hujung tahun. Saya tak nak lapor keuntungan,"
dan menyatakan kerugian palsu
supaya dia tak perlu bayar cukai untuk wang yang dia keluarkan.
Saya tanya Bernie,
"Kenapa awak biar diri awak dipergunakan lelaki ini?"
Dia kata, "Jim, awak pernah dengar ungkapan itu,
'dekat dengan rakan, tapi lebih dekat dengan musuh.'"
Bernie mengesyaki
yang Jeffry Picower telah menghidu perbuatannya,
tahu yang Bernie tak boleh menolak permintaannya,
dan dia akan mendapatkan sebanyak mungkin wang daripada akaun Madoff.
Benar, tiada sesiapa memperoleh wang lebih banyak,
tiada sesiapa jadi lebih kaya dengan skim Ponzi Madoff
selain Jeffry Picower walaupun Madoff sendiri.
Saya mengaku buat perkara yang memalukan dan salah
yang saya kesali,
tapi ini perbuatan saya sendiri.
Tiada sesiapa memaksa saya.
Anda perlu faham, melainkan anda kenal saya
dan tahu hubungan saya dengan mereka,
empat klien besar saya merupakan orang yang tamak,
dan tak mahu hentikan urus niaga.
Saya seorang wartawan.
Saya membuat liputan perniagaan sejak tahun 1990-an.
Saya bekerja di Majalah Barron pada tahun 2000
dan mahu menulis lebih mendalam tentang dana lindung nilai,
yang dahulunya tidak seperti hari ini.
Suatu hari, saya dapat panggilan daripada pemberi maklumat saya.
Dia kata, "Tulis tentang dana lindung nilai Bernie Madoff.
Ia tak pernah rugi."
Itu menarik perhatian saya
sebab tak pernah ada dana lindung nilai
yang tak pernah rugi di Wall Street.
Syarikat dalam talian antara yang mengalami kerugian terbesar minggu lalu
dan kemerosotan baru saja bermula.
Syarikat yang harga sahamnya setinggi 30, 40, 50 dolar seunit
kini hanya bernilai beberapa dolar.
Pada awal tahun 2000,
gelembung dot-com meledak.
Pasaran saham jatuh merudum.
Pada masa yang sama,
dana lindung nilai Bernie Madoff nampaknya sentiasa memperoleh keuntungan
dan itu juga pelik.
Kenapa dana lindung nilai dia saja yang untung?
Jadi, saya nak tahu lebih lanjut tentang dana lindung nilai Madoff.
Dalam kajian saya,
kami jumpa dokumen tawaran untuk Fairfield Greenwich.
Dokumen tawaran ialah
prospektus atau cadangan pelaburan
yang sesebuah dana beri kepada bakal pelanggan
yang jelaskan strategi perdagangan.
Jadi, pada musim bunga tahun 2001,
pada masa itu, kita boleh pergi ke Bursa,
turun ke tingkat perdagangan.
Saya temu bual pedagang, "Awak pernah dengar tentang lelaki ini?"
"Ada sesiapa berurus niaga dengan dana lindung nilai bilion dolar
Bernie Madoff?"
Peliknya, tiada sesiapa pernah berurus niaga dengan mereka.
Saya tanya bank persendirian,
"Ada orang kaya yang melabur dalam dana lindung nilai ini?"
Selepas itu,
saya mula perasan beberapa perkara yang pelik.
Contohnya, semasa menemu bual beberapa klien bank persendirian, mereka kata,
"Kami diberitahu kami boleh melabur dalam dana lindung nilai Bernie,
tapi tak boleh beritahu dia pengurus wang kami."
Ini tanda amaran apabila pengurus wang cakap,
"Jangan beritahu sesiapa saya uruskan wang awak."
Kebanyakan pengurus portfolio mahu pencapaian diketahui ramai.
Saya makan tengah hari dengan seseorang yang bekerja di Merrill Lynch.
Dia pegawai bank kepada klien kaya dan dia kata,
"Saya tak boleh tengok buku atau bertindak sewajarnya.
Namun, jika saya beritahu klien saya
yang saya mahu mereka keluar daripada dana Madoff, saya akan dipecat."
Senario ini berlaku berulang-ulang kali.
Sebagai laporan, saya juga menghubungi Fairfield Greenwich
dan cakap dengan Jeffrey Tucker.
Dia menolak saya dan kata,
"Tiada sebab untuk awak tulis cerita. Ini dana peribadi.
Ia tak terbuka untuk pelabur runcit atau perusahaan kecil."
Barron ialah majalah yang dibaca oleh orang ramai.
Namun, ada juga pelabur yang mengelak Madoff.
Contohnya, Goldman Sachs,
Salomon Brothers.
Mereka enggan berurus niaga dengan Madoff.
Mereka kata, "Kami tiada maklumat. Ada sesuatu yang pelik."
Jadi, saya sangka pasti mudah untuk menemu bual Bernie
kerana kebanyakan pengurus wang ingin ditemu bual.
Suatu pencapaian besar dalam kerjaya
jika dipaparkan dalam Majalah Barron.
Namun, saya tak dapat menghubungi dia.
Saya cuba ikut pintu belakang dan pintu depan.
Saya tak berjaya dapatkan sesi temu bual.
Beberapa hari sebelum diterbitkan…
saya tinggalkan pesanan…
"Kami akan tulis tak kira awak mahu atau enggan bercakap."
Lalu…
dia pun bercakap di telefon.
Seingat saya, Bernie Madoff sangat tenang.
Dia terkejut saya berminat untuk menulis tentang dana dia.
Dia menolak saya dan kata,
"Saya tak boleh beritahu strategi saya, ia hak milik saya."
Dia menolak dengan lembut.
Oleh sebab saya tak menerima apa-apa jawapan daripadanya,
jadi kami hanya boleh menimbulkan persoalan.
Bagaimana dia buat?
Bagaimana dia dapat untung?
Apa strateginya?
Kenapa dia minta orang rahsiakan bahawa dia ada dana lindung nilai?
Kenapa dia lepaskan semua wang bayaran?
Saya tahu ada sesuatu yang tak kena,
tapi itu saja yang saya tahu ketika itu.
Selepas artikel itu diterbitkan pada Mei 2001,
"Ya! Saya menang Pulitzer."
Namun, saya tak terima panggilan.
Saya fikir mungkin saya terima maklum balas keras
daripada Bernie atau peguamnya,
tapi senyap sunyi.
Apa yang saya tak tahu ialah
Bernie pergi ke tingkat perdagangan dengan salinan cerita saya dan kata,
"Wanita ini bodoh.
Saya tak nak dengar apa-apa. Ini karut, kita teruskan."
Saya kata kepada Bernie, "Ada dalam majalah. Orang akan sebut."
"Kita takkan bincang tentangnya."
Bernie tak suka dikaitkan dengan publisiti buruk.
Bila-bila saja wartawan menghubungi atau menulis tentang Bernie,
dia akan melenting.
TIGA PAKAR STRATEGI OPSYEN DI BANK PELABURAN UTAMA BERITAHU BARRON
Begitulah dia.
Dalam fikirannya, jika kita tak bincang,
tak mengapa. Itu tak benar.
Itu saja. Jangan sebut tentangnya.
Sehingga musim bunga tahun 2001,
Bernie Madoff berjaya membuatkan khidmat nasihat pelaburannya
hampir lenyap daripada radar awam.
Dia menjalankan segalanya dengan senyap, sangat misteri, sangat tersembunyi,
sehingga keluaran Majalah Barron yang lebih mengagumkan diterbitkan.
Penting untuk diambil perhatian
bahawa ia tak menuduh Bernie Madoff buat apa-apa yang menyalahi undang-undang,
tapi ia menerbitkan persoalan dalam kalangan pelabur mereka.
Selepas artikel saya diterbitkan,
ia begitu menakutkan Jeffrey Tucker daripada Fairfield Greenwich.
Dia mula rasa ragu-ragu.
Jadi, dia minta mesyuarat diadakan.
Ini saat yang rapuh bagi Jeffrey Tucker dan Bernie Madoff
kerana mereka ada hubungan yang simbiotik.
Tucker dan Fairfield Greenwich melaburkan berbilion-bilion dolar
dan Bernie sepatutnya melaburkan semua wang itu.
Mesyuarat itu satu pertemuan yang janggal.
"Bernie, saya perlu cakap tentang perkara yang dilaporkan."
Sangat penting untuk dia meyakinkan Tucker,
tapi Madoff yang biasa
meyakinkannya dengan muncul tanpa wajah risau.
Orang kanan Bernie, Frank DiPascali, ada bersamanya
dan dia tunjuk lejar kertas urus niaga
yang menunjukkan urus niaga berbeza yang dibuat dalam akaun mereka.
Jeffrey Tucker bukanlah orang yang tiada pengalaman.
Dia bekas pengatur dan bekas peguam.
Sesiapa saja boleh cetak kertas yang mengatakan urus niaga telah dibuat.
Dia perlu lebih.
Pada masa itu, Bernie dan Frank menghidupkan komputer
dan mereka tunjukkan yang mereka ada akaun dengan pengatur dipanggil DTC,
iaitu Syarikat Amanah Depositori.
Ini ialah akaun bank untuk setiap broker di Wall Street.
Mereka kata, "Jika awak benar-benar risau tentang wang awak,
kami ada akaun ini. Boleh semak portfolio bila-bila masa."
Bernie kata, "Jadi, pilih saham atau mana-mana urus niaga.
Awak nak periksa yang mana?"
"Periksa urus niaga kami dalam AOL." "Baiklah."
Frank menekan papan kekunci
dan muncul halaman urus niaga Fairfield Greenwich dalam AOL.
Menunjukkan jumlah saham yang Jeffrey Tucker mahu lihat di sana.
Awak boleh dengar keluhan lega di seluruh dunia.
Semuanya ada di sana.
Tiada apa-apa perlu dirisaukan.
Dia pergi dengan begitu tenteram dan yakin.
Realitinya, sudah tentu, semuanya penipuan.
Ia merupakan desa Potemkin akaun DTC.
Hakikat sebenarnya,
Frank DiPascali telah merampas suapan gedung penjelasan yang sah
daripada firma sah di tingkat atas
dan telah membuat urus niaga palsu
supaya ia terpapar di situ, tunjukkan kepada Jeffrey Tucker
dan meyakinkan dia bahawa stok AOL itu wujud.
Dia mencipta replika yang sempurna.
Madoff dan DiPascali mempunyai hubungan yang luar biasa
sehinggakan DiPascali boleh meneka
perkara yang Madoff perlu
dan perkara yang Madoff boleh gunakan untuk menutup penipuannya.
Ada satu keadaan yang hebat
ketika akauntan dana meminta DiPascali
menunjukkan lejar urus niaga untuk tarikh-tarikh rawak
dan DiPascali kata, "Boleh. Kita perlu lejar urus niaga."
Orang suruhannya pun beraksi.
Mereka cipta lejar urus niaga palsu.
Ia mencetak timbunan kertas yang banyak,
tapi ia terlalu bersih dan lancar.
Mereka baling kertas di sekeliling pejabat seperti bola pantai
sehingga ia nampak lusuh, ada cap jari dan telah digunakan.
Namun, ia baru keluar daripada pencetak.
Itu masalahnya.
Jadi, mereka sejukkan di dalam peti sejuk pejabat.
Sudah tentu ia meyakinkan akauntan itu.
Jadi, rekaan seperti ini, tak lain tak bukan,
sangat sempurna
bagi Madoff untuk meyakinkan pelaburnya.
Sebelum Madoff sendiri tahu perkara yang dia perlu.
20 DISEMBER 2016
"Saya berdiri di sini hari ini untuk kata, dari awal 1990-an hingga Disember 2008,
saya membantu Bernie Madoff dan orang lain
melakukan penipuan yang memberi kesan kepada ribuan orang.
Ada satu fakta ringkas yang Bernie Madoff tahu,
yang dan orang lain tahu,
tapi kami tak pernah beritahu klien,
juga tak beritahu pengatur seperti SEC.
Tiada pembelian atau jualan sekuriti yang berlaku dalam akaun mereka.
Semuanya palsu. Semuanya rekaan.
Memang salah dan saya dah tahu ketika itu."
Penipuan ini berlaku selama berdekad-dekad.
Namun, tanpa dokumen betul,
semuanya akan terdedah dengan cepat.
Penyata akaun,
pengesahan urus niaga,
laporan untuk klien apabila mereka mahu…
Satu-satunya cara yang boleh dilakukan adalah dengan komputer.
Kita tak boleh beli perisian untuk urus niaga rekaan.
Kita perlu cipta perisian sendiri untuk menjayakannya.
Jadi, pengatur cara komputer, George Perez dan Jerry O'Hara sangat penting
dalam membantu Madoff meneruskan penipuannya.
Jerry dan George tak menjalani gaya hidup yang sama
seperti kakitangan tingkat 17 yang lain.
Frank ada kapal dua juta dolar.
Jodi ada rumah di Jersey Shore.
Yang lain tiada dan mereka hidup dengan sederhana.
Namun, mereka tahu kerja mereka salah.
Mereka tahu mereka memalsukan laporan
dan lama-kelamaan, mereka rasa tak selesa.
George dan Jerry semakin cemas perbuatan mereka akan diketahui
kerana mereka berisiko di sini.
Mereka mula bersemuka dengan Frank DiPascali
dan ia berubah menjadi peras ugut melucukan
kerana mereka kata yang mereka mahu lebih bayaran.
Mereka tak mahu ia nampak seperti perubahan gaji mendadak,
jadi mereka minta dibayar dengan berlian.
Frank fikir, "Itu gila."
Mereka menulis nota yang berbunyi,
"Kami risau akan laporan yang kami buat
dan kami tak pasti jika nyawa kami dalam bahaya."
Mereka mahu hal itu direkodkan.
Tertulis, "Saya dah beritahu bos saya, Frank DiPascali,
yang saya tak suka buat projek yang saya tak selesa buat.
Saya tak tahu sejauh mana keengganan saya disampaikan,
tapi tentu tak lama sebelum sampai kepada pengetahuan pihak atasan.
Saya bimbang akan kerjaya, keluarga dan masa depan saya."
Ia ditandatangani George Perez.
Kemudian, mereka beritahu Bernie.
Bernie tak mengalah dan kata,
"Okey, saya faham.
Ambil apa saja yang kamu nak." Dia nak berkeras dengan mereka.
Mereka masuk ke pejabat Madoff dengan Frank
dan kata mereka tak selesa.
"Lagipun, kami rasa awak patut hentikan
khidmat nasihat pelaburan itu."
Sudah tentu, itu membuatkan Bernie naik angin.
Dia menggertak mereka.
Situasi itu tak bagus bagi kedua-dua pihak kerana
mereka tak berurusan dengan Bernie setiap hari.
Lagipun, mereka baru mengugut lelaki
yang menguruskan firma itu dan legenda di Wall Street.
Berambus dari pejabat saya. Sekarang.
Akhirnya, Madoff berunding dengan Frank
dan Frank berjaya dapatkan lebih wang buat mereka.
Mereka dapat tambahan 60,000 dolar
dan dalam skop kes ini, tak banyak.
Mereka sepatutnya memeras Bernie dengan apa-apa jumlah saja
dan teruskan bekerja.
Mereka gembira dengan kenaikan biasa ini
dan Bernie menemukan satu lagi jalan keluar.
Buat masa itu.
Terjemahan sari kata oleh M Arrazi Azmi